– Натуральна, у нас ёсць і набалелыя праблемы. Першая: як накарміць турыста? І калі ў буднія дні нашы пункты грамадскага харчавання нармальна вырашаюць пытанне, то ў выхадныя гэта ў пэўнай ступені становіцца праблемай. Глядзіце, у горадзе працуе 10 аб'ектаў грамадскага харчавання на 648 пасадачных месцаў. У той жа час летам, у суботу ды нядзелю, у горад толькі арганізавана, аўтобусамі, прыязджаюць 800–1500 і больш чалавек. У сувязі з гэтым плануецца сёлета дадаткова ўвесці ў дзеянне 5 аб'ектаў харчавання на 270 пасадачных месцаў. Акрамя таго, мы пачалі больш шырока рэкламаваць магчымасці аб'ектаў грамадскага харчавання ў суседняй Гарадзеі, якія па якасці прыгатавання ежы не саступаюць нясвіжскім.